אפוטרופוס

**אַפּוֹטְרוֹפּוֹס** (או **אפיטרופוס**; מיוונית: επιτροπος - "ממונה" או "נציב") הוא אחראי על מי שאינו מסוגל לדאוג לענייניו (במדינות מסוימות דוברות אנגלית כמו ארצות הברית המונח הרווח המקביל לאפוטרופוס הוא **Legal guardian**, בתרגום חופשי: "מגן לֶגָלִי" או "שומר על-פי חוק"). רבי עובדיה מברטנורא בפירושו על **המשנה** מציין כי מקור השם אפוטרופוס הוא חיבור בין המילים אב וקטנים בלשון רומית. פאטי"ר הוא תרגום של אב, ופוס הוא תרגום של קטנים. אפוטרופוס הוא אב הקטנים.

## החוק המסדיר את האפוטרופסות בישראל

בישראל החוק המסדיר את עניין מינוי האפוטרופוס הוא "חוק הכשרות המשפטית והאפוטרופסות, תשכ"ב-1962".לחוק 6 תקנות עזר; "תקנות האפוטרופוס הכללי (סדרי דין וביצוע), תשל"ח-1978", "תקנות הכשרות המשפטית והאפוטרופסות (כללים בדבר קביעת שכר לאפוטרופסים), תשמ"ט-1988", "תקנות הכשרות המשפטית והאפוטרופסות (סדר הדין וביצוע), תש"ל-1970", "תקנות הכשרות המשפטית והאפוטרופסות (קבלת החלטות נתמכת), תשפ"ד-2024", "תקנות הכשרות המשפטית והאפוטרופסות (השקעת כספים בידי אפוטרופוס או מיופה כוח), תשפ"ד-2024", "תקנות הכשרות המשפטית והאפוטרופסות (חוות דעת מומחים), תשפ"ד-2024" ו"חוק האפוטרופוס הכללי, תשל"ח-1978".
הנחת המוצא של "חוק הכשרות המשפטית והאפוטרופסות, תשכ"ב-1962" כפי שבאה לידי ביטוי בסעיף 1 היא ש"כל אדם כשר לזכויות ולחובות מגמר-לידתו ועד מותו" (), ולכן אפוטרופסות קיימת על:
# קטינים (שטרם מלאו להם 18 שנה) שעל פי סעיף 14 לחוק האפוטרופסים הטבעיים שלהם הם ההורים.
# בגירים שאינם מסוגלים לדאוג לענייניהם בעצמם, כפסול-דין על פי סעיף 8 ל"חוק הכשרות המשפטית והאפוטרופסות, תשכ"ב-1962". או שלפי סעיף 2 לחוק זכותו של אותו בגיר לפעולות משפטיות נשללה ממנו "בחוק או פסק דין של בית משפט."

### אפוטרופסות טבעית
על פי  ההורים הם האפוטרופסים הטבעיים של ילדיהם הקטינים. כאשר החוק קובע , כי קטין הוא "אדם שלא מלאו לו 18 שנה".
האפוטרופסות על קטין פוקעת באופן אוטומטי בהגיעו לבגרות, כלומר לגיל 18 (על פי ).

### אפוטרופסות על פי מינוי
בנוסף לאפוטרופסות טבעית של הורים על ילדיהם הקטינים,  קובע כי בית המשפט לענייני משפחה רשאי למנות אפוטרופוס:
# לקטין ששני הוריו מתו או שהוכרזו פסולי-דין או שהאפוטרופסות לקטין נשללה מהם לפי  או הוגבלה לפי  או שהם אינם מסוגלים למלא כלפי הקטין את חובותיהם לפי הפרק השני או שהם נמנעים, ללא סיבה סבירה, מלמלא את חובותיהם האמורות, כולן או מקצתן.
# לקטין - בנסיבות האמורות  או  (הערה: סעיפים אלו עוסקים במצבים בהם יש הורה מתפקד אחד בלבד).
# לפסולי-דין;
# לאדם אחר שאינו יכול, דרך קבע או דרך ארעי, לדאוג לענייניו, כולם או מקצתם, ואין מי שמוסמך ומוכן לדאוג להם במקומו; (הערה: בעבר, אדם זה נקרא "חסוי" על פי . באנגלית המונח המקביל לחסוי הוא "Ward". מאז התיקון ה-18 לחוק הכשרות המשפטית והאפוטרופסות ב-2016, אדם אשר מונה לו אפוטרופוס לא נקרא "חסוי" (ביטוי המוחק את משמעותו כאדם) והמונח החוקי הרשמי הוא "אדם אשר מונה לו אפוטרופוס".
# לאדם שאין עדיין אפשרות לזהותו;
# לעובר.

כאשר האפוטרופוס יכול להיות (על פי ).
# אדם יחיד (פרטי), שהוא בדרך כלל קרוב משפחה של הקטין או החסוי או מספר אנשים יחידים (לפי ).
# תאגיד (כמו הקרן לטיפול בחסויים).
# האפוטרופוס הכללי.
# ועדת אפוטרופסות לנפגעי השואה לגבי נפגעי השואה.

לצורך קבלת החלטה על מינוי אפוטרופוס, נעזר בית המשפט בחוות דעתו של פקיד סעד לסדרי דין, שהוא עובד סוציאלי שעבר הכשרה מיוחדת, הבוחן את פרטיהם של החסוי והמבקש להתמנות כאפוטרופוס, וממליץ על דבר המינוי לבית המשפט. זאת על מנת לוודא כי הצורך במינוי האפוטרופוס, הוא לטובת החסוי והחברה, וכי צורך זה גובר על זכויות הפרט של החסוי ומצדיק את שלילתם החלקית.

לאחר שבית המשפט ממנה אפוטרופוס באמצעות צו מינוי, האפוטרופוס נתון לפיקוחו של האפוטרופוס הכללי.
האפוטרופוס נדרש לפעול במילוי תפקידו **לטובת החסוי** כדרך שאדם מסור היה נוהג בנסיבות העניין (), כאשר האפוטרופוס מוסמך לעשות כל הדרוש לשם מילוי תפקידיו. ישנן פעולות מסוימות המנויות , בהן על האפוטרופוס לפנות לקבלת אישורו של בית המשפט (על ידי הגשת בקשה מתאימה) טרם שהוא יוכל לבצען.
כמו כן אין האפוטרופוס מוסמך לפעול בשם החסוי, בפעולות בהן יש ניגוד עניינים לפי , ללא אישורו של בית המשפט או של אפוטרופוס אחר שנתמנה למטרה זו.

גם כאשר אין יותר צורך באפוטרופסות, או במקרה בו האפוטרופוס מעוניין להשתחרר מתפקידו, עליו לפנות לבית המשפט בבקשה לביטול או החלפת המינוי.

### זכויות אפוטרופוס
סעיף 5 ל"חוק הכשרות המשפטית והאפוטרופסות, תשכ"ב-1962" מאפשר לאפוטרופוס לקטין, וכן ליועץ המשפטי לממשלה לבטל פעולה משפטית שנעשתה שלא בהסכמת אפוטרופוסו, כרכש מקרקעין. בנוסף במידה ולא יודעו על פעולתו המשפטית של הקטין תוך חודש ימים ממועד הפעולה. בסייג פעולות משפטיות שבשגרת קטינים, או פעולה בין קטין לבין אדם שלא ידע על קטינותו של הקטין "ולא היה עליו לדעת על קטינותו".

לפי סעיף 27 ל"חוק הכשרות המשפטית והאפוטרופסות, תשכ"ב-1962" שלילת זכויות אפוטרופוס יעשו במקרה שהאפוטרופוס הורשע בביצוע עבירה פלילית חמורה.

### נזקי אפוטרופוס
סעיף 22 ל"חוק הכשרות המשפטית והאפוטרופסות, תשכ"ב-1962" קובע כי אפוטרופוס לא נושא באחריות נזקית על פעולותיו בתפקידו אפוטרופוס, אלא אם נעשו שלא בתום לב ולא שלטובת הקטין. כשלפי סעיף 15 ההורים אחראים על "חינוכו, לימודיו, הכשרתו לעבודה ולמשלח-יד ועבודתו, וכן שמירת נכסיו, ניהולם ופיתוחם".

## במשפט העברי

לעניין השתחררות האפוטרופוס מתפקידו ישנן הגבלות במשפט העברי, בעקבות התוספתא שקובעת "אפוטרופין...משהחזיקו בנכסי יתומים אין יכולין לחזור בהן", אך במקרים, מוצדקים בהם הוא כבר איננו יכול לקיים את תפקידו, יש בידו להשתחרר מן התפקיד.

## ראו גם
* אפוטרופסות
* האפוטרופוס הכללי
* האפוטרופוס לנכסי נפקדים
* אפוטרופוס (הלכה)
* כשרות משפטית
* משמורן

## לקריאה נוספת
* משה בן דוד, **אפוטרופסות - הלכה ומעשה**, הוצאת נבו, 2015.

## קישורים חיצוניים

* 
* אגף האפוטרופוס הכללי, באתר משרד המשפטים
* כיצד להתמנות לאפוטרופוס? באתר "abiliko"
* דוגמה לתעודת הכשרת עורכי דין בתחום האפוטרופסות באתר צחי קלמנוביץ'
* 
* אפוטרופסות, באתר עמותת הורות משותפת = טובת הילד
* 
* '''הדרכה לאפוטרופוסים''', קורס מקוון של משרד המשפטים באתר קמפוס - המיזם הלאומי ללמידה דיגיטלית, 2018
*ייפוי כוח מתמשך - מינוי אפוטרופוס למצבים של אי כשרות, באתר האפוטרופוס הכללי

## הערות שוליים

קטגוריה:עבודה סוציאלית
קטגוריה:דיני משפחה
קטגוריה:ישראל: דיני משפחה
קטגוריה:ישראל: עבודה סוציאלית